TEST č.1

1. Diktát:

Oheň v pralese zúril na priestranstve čoraz väčšom.
Plamene sa rozlievali ako voda, bežali po suchých zväzkoch lián a divého
viniča, triasli lístím. Víchor strhával horiace lístie a niesol ho ako
ohnivých vtákov ďalej a ďalej. Haluze pukali s pukotom, akoby strieľal z
diel. Ohnivé červené hady sa zvíjali po smolnom poraste pralesa. Syčanie,
šum, praskot konárov a hluché hučanie ohňa napĺňalo povetrie. Nebotyčné
stromy sa chveli ako plamenné stĺpy a steny. Na ohyboch prehorené liany sa
odtŕhali od stromov a podávali iskry od jedného stromu k druhému. Nebo
sčervenelo, akoby sa všetky plamene zliali v jedno ohnivé more a hnali sa
lesom ako dych smrti.

2. Určte vetné členy vo vete:

Víchor strhával horiace lístie.

3. Určte gramatické kategórie slov vo vete:

Prehorené liany sa odtŕhali od stromov

4. Utvorte súvetie:

a) priraďovacie zlučovacie, stupňovacie

b) podraďovacie s vedľajšou vetou príslovkovou

c) predmetovou, prívlastkovou

5. Kto a kedy uzákonil spisovnú slovenčinu?

6. Čo je lyrika, epika a dráma?

7. Napíšte čo je balada.

8. Na aké skupiny sa delia slovanské jazyky?

9. Napíšte mená autorov k uvedeným dielam:

a) Za siedmimi divmi sveta

b) Smrť Jánošíkova

c) Bedári

d) Povesť o bielych kameňoch

TEST č.2

1. Diktát:

Kdesi v smrekovom lese vyrúbali ľudia na jar stromy. Na
čistine zostali len malé smrečky. Pokiaľ žili ich matky, smrečky sa
nemuseli báť ranných mrazov. Rozložité husté vetvy dospelých smrekov
prikrývali zem zelenou strechou a nedovoľovali, aby rýchlo ochladla. Ale
zle sa vodilo smrečkom, keď zostali bez ochrany. Ranné mrazy začali ničiť
ich púčky, ich vyrážajúce výhonky. Zato trsy trávy si žili slobodne.
Zjavili sa aj noví osadníci. Neprišli po zemi, ale prileteli.

2. Určte vety podľa zloženia. Pri podraďovacom súvetí
určte druh vedľajšej vety, pri

priraďovacom súvetí určte druh:

a) Neskoro večer sa neučím, ale pozerám televíziu.

b) Pobral sa cestou, ktorá viedla von z mesta.

3. V uvedenej vete:

Modrastý dym stúpal rýchlo k čistej
oblohe.

a) určte vetné členy

b) podčiarknuté slová vo vete zaraďte do slovných druhov a
určte ich gramatické kategórie

4. Napíšte pozvánku na besedu so spisovateľom.

5. Vysvetlite pojmy:

a) premiéra

b) repríza

6. Napíšte mená autorov k uvedeným dielam:

a) Nehaňte ľud môj

b) Do konca

c) Prázdniny so strýcom Rafaelom

d) Zbojnícka mladosť

7. Uveďte po jednom príklade na metaforu, epiteton a
personifikáciu.

TEST č.3

1. Diktát:

Od tých čias, čo vám knihy prirástli k srdcu, vypočuli a
prečítali ste už nejednu ľudovú rozprávku. V jednej smelý junák zabil
draka, v druhej mlynček mlel dukáty, v tretej lietal čarovný koberec,
alebo ľudskou rečou prehovorili zvieratá a rastliny. Páčili sa vám tieto
rozprávky. Ale zároveň ste cítili, že tí draci, čarovné kolovrátky,
spravodliví králi i hovoriace stromy sú výmyslom. Ľud si takéto rozprávky
vymýšľal pre svoju zábavu, ukladal do nich svoje skúsenosti a nádeje.

2. Utvorte súvetie:

a) s vedľajšou vetou prívlastkovou

b) s vedľajšou vetou príslovkovou miestnou

3. V uvedenej vete:

Na chrbte ho zaštípali sinky po gazdovskom
bičisku.

a) určte vetné členy

b) podčiarknuté slová vo vete zaraďte do slovných druhov a
určte ich gramatické kategórie

4. Napíšte krátku správu o výstave vo vašej
škole.

5. Vysvetlite :

a) čo je rým?

b) aké rýmy poznáte

6. Napíšte mená autorov k uvedeným dielam:

a) Krvavé sonety

b) Pani Rafiková

c) Z poľovníckej kapsy

d) Robinsonka

7. Uveďte po jednom príklade na baladu, poviedku a
román.

TEST č.4

1. Diktát:

Už niekoľko rokov sa priatelím s Hankou. Sme spolu pri
práci, pri učení, pri zábave. Moja priateľka už svojím celkovým zjavom
upúta pozornosť, lebo je vždy pekne upravení, neoblieka sa nijako
výstredne. Nosí jednoduché šaty bez zbytočných ozdôb a mašličiek. Jej
vysoká, štíhla postava prezrádza, že je športový typ. Vidieť to najmä pri
ľahkej a pružnej chôdzi. Hanka má príjemný, zvonivý hlas, rada si
zarecituje alebo zaspieva. Svoju priateľku som si obľúbila pre jej celkový
sympatický vzhľad, ale najmä pre jej dobrú povahu.

2. Určte súvetia:

a) Chceli sme preskakovať ohníčky, no bača nám to
nedovolil.

b) Orava sa tak zmenila, akoby ju zázračná bytosť pošibala
prútikom.

3. V uvedenej vete:

Slovenskí hokejisti hrali
vynikajúco so Švédmi.

a) určte vetné členy

b) podčiarknuté slová vo vete zaraďte do slovných druhov a
určte ich gramatické kategórie

4. Napíšte tri útvary ľudovej slovesnosti.

5. Vysvetlite pojmy:

a) monológ

b) dialóg

6. Napíšte mená autorov k uvedeným dielam:

a) V zámku a podzámčí

b) Rysavá jalovica

c) Tulák

d) Otcova roľa

7. Napíšte dve príslovia a dve porekadlá.

TEST č.5

1. Diktát:

Pomaličky sa minul deň, bezsenná noc a ešte pomalšie
nasledujúci deň. Matka čakala syna, ale on neprichádzal. Nastal večer.
Chladný dážď vzdychal a šuchotal po stene. V komíne hučalo, pod dlážkou sa
čosi hmýrilo. Zo strechy kvapkala voda a clivý zvuk kvapkania sa zlieval s
tikotom hodín. Zdalo sa, že sa celý dom pomaličky kolíše. Na oblok ktosi
tíško zaklopal raz, dva razy. Matka bola navyknutá na tieto zvuky, už ju
neľakali, ale teraz sa strhla, v srdci ju radostne pichlo. Nejasná nádej
ju chytro postavila na nohy.

2. Určte druh súvetia:

a) Matka čakala syna, ale on neprichádzal.

b) Keď sa z dediny ozval hlas kohúta, rozbehol sa do
lesa.

3. Určte vetné členy vo vete:

Babička večer rozprávala zaujímavé príhody z mladosti.

4. Určte slovné druhy a gramatické kategórie
podčiarknutých slov vo vete:

Po krátkej chvíli pozrel na
chlapca.

5. Vysvetlite vlastnými slovami:

a) Komu sa nelení, tomu sa zelení.

b) Nekupuj mačku vo vreci.

6. Vymenujte tri literárne druhy a uveďte
príklady.

7. Napíšte, ako sa nazývalo prvé slovanské písmo a kto ho
zostavil.

8. Napíšte, čím sa líši oznámenie od správy.

TEST č.6

1. Diktát:

Na prvý pohľad rozoznávame predĺžený a krátky typ
obojživelníkov. Prvý typ sa príliš neodlišuje od ostatných a nevzďaľuje od
vody, celý život má dlhý chvost a na zemi sa pohybuje krokmi, behom alebo
skokmi.Hladká koža obojživelníkov, je vždy vlhká. Je bohatá na žľazy,
ktoré ju stále zvlhčujú a chránia pred vysušením.Obojživelníky sa vo vode
živia malými kôrovcami, larvami a mäkkýšmi, na zemi sa živia červami,
hmyzom a slimákmi. Najväčšie jedince požierajú menšie, najmä žubrienky v
období nedostatku inej potravy.Obojživelníky majú veľa nepriateľov. Všetky
mäsožravé vodné živočíchy požierajú vajíčka a žubrienky. Na zemi sú
nepriateľmi žiab mnohé druhy vtákov, potkany, lasice, ježe a iné zvieratá.

2. Určte druh súvetia:

a) Zo zeme sa dvíhali pary a ťažkou vôňou napĺňali
vzduch.

b) Nohy mi oťaželi, ale pušku som musel niesť opatrne.

3. Určte vetné členy vo vete:

Ľahký závan vetra rozvíril vôňu smrečiny.

4. Určte z vety sklady a zhodu:

Vždy si videl príjemný poriadok.

5. Vysvetlite pojem spodobovanie a uveďte
príklad.

6. K slovu more utvorte:

a) epiteton

b) personifikáciu

7. Napíšte mená autorov k uvedeným dielam:

a) Do konca

b) Jerguš Lapin

c) Krvavé sonety

8. Utvorte synonymický rad ku slovám: [aspoň dve
synonymá]

a) áno

b) utekať

c) smiať sa

d) veľký

9. Čo je najtypickejšie pre:

a) odborný štýl

b) umelecký štýl

TEST č.7

1. Diktát:

Studený vietor pichal do tváre ako ostrý nôž. Rozptyľoval
hmly, ktoré sa zdvihli do výšky a začali sa rozplývať. Snehu bolo
neobyčajne mnoho. Lyžiari radostne privítali slniečko, ktoré vyhnalo hmlu.
Obloha bola čoskoro čistá ako rybie oko. Kryštáliky zamrznutého snehu na
vetvičkách jedlí sa ligotali ako hviezdičky. V úzadí sa ukázali obrysy
nebotyčných vrchov. Severák zoslabol a skryl sa kdesi v ľadovej ríši.
Zvyšky po tuhej zime sa udržali na končiari vysokého vrchu. Na severnej
strane zostal sneh najdlhšie.

2. Utvorte priraďovacie súvetie a určte jeho
druh.

3. Utvorte podraďovacie súvetie:

a) s vedľajšou vetou prívlastkovou

b) s vedľajšou vetou príslovkovou časovou

4. Čo znamenajú frazeologizmy:

a) má železné nervy

b) má široké lakte

5. Určte vetné členy vo vete:

Naši žiaci dnes vyhrali futbalový zápas.

6. K akému literárnemu smeru patria:

a) štúrovci

b) M. Kukčín

7. Zaraďte správne diela a autorov:

1. Marína

a) Hviezdoslav

2. Ežo Vklolinský

b) Kukučín

3. Neprebudený

c) Chalupka

4. Mor ho!

d) Sládkovič

8. Napíšte oznámenie o výstave kníh v škole.

TEST č.8

1. Diktát:

Každý mesiac má svoje zvláštnosti, svoje pôvaby. O marci
možno povedať, že je azda zo všetkých mesiacov najrušnejší. To súvisí s
príchodom jari. Starí Slovania začínali kedysi nový rok marcom. Bol to
dôkaz ich lásky k životu, lebo práve v tomto období sa prebúdza zo zimného
spánku všetok život na zemi. Dlhšie marcové dni nás lákajú do prírody.
Hoci to nevidíme, celá príroda žije nevídaným ruchom a zhonom. Rastliny sa
chystajú obliecť zem do nových šiat, utkať ich z rozmočenej pôdy,
pramienkov vody a lúčov ešte zubatého slnka. Na svet prichádzajú mladé
zajace, ďalšia predzvesť jari.

2. Utvorte:

a) jedno súvetie priraďovacie a urč jeho druh

b) jedno súvetie podraďovacie a urč druh vedľajšej
vety

c) jednoduchú vetu s viacnásobným podmetom

3. Určte slovné druhy a gramatické kategórie slov vo
vete:

Dlhšie marcové dni nás lákajú do prírody.

4. Zaraďte do systému slovnej zásoby slová:

a) matika

b) luna

c) dráb

5. Napíšte synonymá k slovám:

a) plakať

b) bežať

c) áno

6. Ako sa nazýva dielo, v ktorom Hviezdoslav reaguje na
1. svetovú vojnu?

7. Vyberte z uvedených autorov predstaviteľov
realizmu:

I. Krasko, J. G. Tajovský, M. Kukučin, S. Chalúpka, Ľ. Štúr,
A. Bernolák, A. Sládkovič

8. K slovu slnko utvorte:

a) zdrobnelinu

b) personifikáciu

TEST č.9

1. Diktát:

Mraky sa tisnú na oblohu. Búrka sa blíži. Rachot hromov
už neprestáva ani na chvíľu. Mračná sa roztvorili, vylievajú obrovské
zásoby vody zlostne a ničivo. A teraz prichádza aj vietor a smrečina skučí
pod prvým náporom. Vietor je nemilosrdný. Znova a znova udiera do hory na
strmom úbočí a láme smreky ako zápalky. Nič nevidím, ale počujem tú hrôzu
a bezmocné stenanie hory.

2. Utvorte:

a) 1 priraďovacie súvetie a určte jeho druh

b) 1 podraďovacie súvetie a určte druh vedľajšej vety

3. Vypíšte vetné členy z vety:

Malý chlapec pobehoval v záhrade.

4. V uvedenej vete:

Pod rozpáleným nebom pomaly krúži sup.

a) zaraďte všetky slová k slovným druhom

b) určte pri podčiarknutých slovách gramatické
kategórie

5. Vysvetlite, čo je :

a) anonym

b) ideál

6. Napíšte mená autorov k uvedeným dielam:

a) Mor ho!

b) Neprebudený

c) Krvavé sonety

7. Odvoďte 3 slová od slova písať.

TEST č.10

1. Diktát:

Zašiel som skoro až ku skalám. Pozorne som sa díval pod
nohy, hľadal som jantár. Vedel som síce, že nijaký nenájdem, lebo v
posledných dňoch nebolo priaznivé počasie, aby more nejaký jantár
vyhodilo, ale nedalo mi, aby som nehľadal. Keď sme boli malí, preháňali
sme sa po pláži ako blázni a zbierali sme jantár. Väčšie kúsky, čo sme
našli, sme potom zaniesli do výkupne. Obyčajne som našiel iba celkom malé
kúsočky, ale raz som mal šťastie a zdvihol som poriadny kus.

2. Utvorte súvetia:

a) priraďovacie odporovacie

b) podraďovacie s vedľajšou vetou predmetovou

c) podraďovacie a urč druh vedľajšej vety

3. K akému literárnemu smeru patria:

a) štúrovci

b) M. Kukučín

c) J. Botto

4. Určte gramatické kategórie podčiarknutých
slov:

Záplavy pripravujú ľudí i zvieratá o
životný priestor.

5. Určte vetné členy:

Čarovná príroda odmení svojich návštevníkov.

6. Vytvorte z priamej reči nepriamu:

Žiak povedal: "Nie som pripravený na vyučovanie."

7. Zaraďte diela a autorov ako patria:

1. Hájnikova žena

a) A. Sládkovič

2. Žltá ľalia

b) P. O. Hviezdoslav

3. Detvan

c) J. Botto

TEST č.11

1. Diktát:

Ktorísi americkí zlatokopi schádzali do belasých údolí, v
ktorých dúfali nájsť blýskavé drahokamy. Po večeri sedávali pri ligotavom
ohníku a rozprávali si vtipy a rôzne príbehy. Živili sa lovením divej
zveri, pričom im pomáhali poľovnícke psy. Takýto život bol jednotvárny a
pustý. Z ich obydlia bol krásny výhľad na hladinu jazera. Voda v ňom bola
krištáľovo čistá. Keď ráno hodiny odbíjali štyri, vstávali, umývali sa v
studenej vode, až sipeli od zimy, potom z batohov vysypali náradie a
začali premývať piesok. Niektorým sa darilo, iní boli nespokojní. Im samým
sa zdalo, že zlatisté zmesi sa im vyhýbajú.

2. Utvorte súvetia:

a)priraďovacie zlučovacie

b)podraďovacie s vedľajšou vetou predmetovou

3. Určte vetné členy vo vete:

Demänovskú jaskyňu navštívili v lete mnohí turisti.

4. Určte slovné druhy a gramatické kategórie:

Žiaci mali úlohy rýchlo hotové.

5. Napíšte mená autorov k uvedeným dielam:

a) Tri gaštanové kone

b) Smrť Jánošíkova

c) Detvan

6. Napíšte dva frazeologizmy a vysvetlite ich
význam.

7. Napíšte, čo je správa a čo je oznámenie.

TEST č.12

1. Diktát:

Španielska chrípka, ktorá sa prehnala Európou a potom cez
východné štáty Ameriky, zasiahla niekedy v októbri aj nás. Počet jej obetí
u nás bol vyšší ako tých, čo padli v vojne. Ľudia uháňali po vyľudnených
uliciach s hroznými maskami z gázy na tvárach. V niektorých prípadoch
udrela choroba rýchlo. I ja som ochorel. Otec ma zababušil do prikrývok a
pomohol mi do auta. Pomaly sa sme sa viezli krajinou a smerovali sme k
rodinnej usadlosti. Otec ma chcel zveriť do opatery starej tety.

2. Z uvedenej vety vypíšte podmet, prísudok a
predmet:

Na dvore nám rástli najkrajšie ruže.

3. Napíšte po dve synonymá k slovám:

a) kričať

b) bežať

4. Kto uzákonil spisovnú slovenčinu a kedy?

5. Napíšte mená autorov k uvedeným dielam:

a) Selanky

b) Nehaňte ľud môj

c) Do konca

6. K akému štýlu patria slová:

a) luna, vesna

b) nominatív, integrál

c) matika, slovina

7. Napíšte, ktoré základné literárne druhy
poznáme.

TEST č.13

1. Diktát:

Naším najlepším priateľom sú dobré knihy a časopisy. Ony
nás nielen poučia, ale aj pobavia. K nim sa utiekame, keď sa cítime
opustení, v nich hľadáme rady, lebo ich napísali múdri ľudia, ktorí im
zasvätili celý život. Do nich poukladali množstvo svojich skúseností, aby
sa mohli poučiť tí, ktorí ich budú čítať. Knihy sa prihovárajú svojim
čitateľom a svojím obsahom už neraz potešili životom ubitého človeka. Z
nich sa môžeme dozvedieť o životných osudoch ľudí vo vzdialených
krajinách.

2. Určte vetné členy vo vete:

Naše deti prežívajú prázdniny v Tatrách.

3. Určte druh súvetí:

a) Peter mi povedal, ako mám vyriešiť príklad.

b) Rád číta knihy, ale učiť sa mu nechce.

4. Zo súvetia utvorte jednoduchú vetu:

Jano zbadal, že dievča má na ruke prsteň.

5. Dajte do priamej reči vetu:

Mama kričí na Evu, aby hneď prišla.

6. Vypíšte autorov, ktorí patria k realizmu:

a) Sládkovič

b) Kukučín

c) Štúr

d) Botto

e) Timrava

7. Žltá ľalia je:

a) poviedka

b) balada

c) román

8. Napíšte z ktorého literárneho diela je postava:

a) Marek Habdža

b) Ondráš Machuľa

c) Martin Hudcovie

TEST č.14

1. Diktát:

V kalendári máme poznačených niekoľko sychravých dní. Sú
to súčasne spomienky na chvíle strávené v prírode.Tam sme sa počas
lyžiarskeho výcviku nadchýnali krásou ligotavej snehovej prikrývky. Tí,
ktorí mali lyže, sa šmýkali po zľadovatených chodníkoch. Potom sa mokrí a
usmiati vracali do ubytovne. Ešte dnes, keď sa stretneme, s nadšením
spomíname, ako sme boli očarení strmými skalnými stenami, sviežim povetrím
a rozvíreným snehom. Vídali sme i stopy divej zveri. Určite si pod snehom
vyhrabávala zvyšky suchých bylín, aby sa niečím nasýtila. Keď vonku
zavýjala metelica, popíjali sme lipový čaj a verili, že sa vyčasí. Škoda,
že sú to iba spomienky. Chvíľky zábavy zvyknú vystriedať povinnosti.

2. Určte druh súvetia, pri podraďovacom aj druh vedľajšej
vety:

a) Počula som, že rada spievaš.

b) Čakali sme ho, ale on neprišiel.

3. Vo vete:

Rozkvitnuté muškáty v oknách dvíhajú plné kvety.

a) určte vetné členy

b) u podčiarknutých slov určte gramatické kategórie

4. Utvorte súvetie s vedľajšou vetou:

a) prívlastkovou

b) predmetovou

5. Napíšte, ktorý z autorov nepatrí k realistom a uveďte
k nemu jedno dielo:

Jozef Gregor-Tajovský, Martin Kukučín, Samo Chalupka, Pavol
Országh-Hviezdoslav

6. Napíšte krátku správu a oznámenie.

7. Aký je rozdiel medzi rozprávkou a povesťou?

8. Uveďte po jednom príklade k literárnym
druhom:

a) lyrika

b) epika

c) dráma